Document ID: /roh_data/filtered/fineweb-2-filterrobots_roh.jsonl.gz/3446

Suenter ina lunga pausa d’enviern cumenza la fin d’emna per ina gronda part dals lutgaders grischuns la nova stagiun. La lutga da primavaira a Domat è l’emprim test suenter blers mais da trenament d’enviern.
Igl meglier lutgader grischun, Armon Orlik ha gia gì sia premiera. Orlik ha gudagnà l'entschatta avrigl per la terza giada la lutga «Rheintal-Oberländisches» a Thal. Orlik è gia uss en buna furma. Sia finamira principala è dentant la lutga da la Schwägalp da mez avust.
Tar la lutga da primavaira a Domat è Orlik in da bun trenta lutgaders grischuns ch'èn da la partida. La finamira principala dals lutgaders grischuns è da gudagnar la lutga da chasa.
RR actualitad 17:00